Publication: Magyar Közlöny
Issue: MK-2005-84 (Year: 2005, Number: 84)
Era: 2004-2010
Section: hogy a 2001. évi magyarországi költségvetési tervben ez nem szerepelt. A 2034/2001. (II. 23) Korm. rendelet
Paragraph Index: 134

6. Leírás A Zalalövõ–Zalaegerszeg–Boba vasútvonal (83 km) rehabilitációja. A vasútvonal az V. Páneurópai vasúti folyosó fõágának (a Velence–Trieszt/Koper–Ljubljana–Budapest–Ungvár–Lvov vonal) részét képezi, ugyanakkor közvetlen csatlakozó vonal Magyarország és Szlovénia között. A projekt a Zalalövõtõl Zalaegerszegen keresztül Bobáig húzódó vasútvonal átépítését és felújítását foglalja magában. Szintén a projekthez tartozik a vasútvonal villamosítása és az egységes európai vonatbefolyásoló rendszer (ETCS) telepítése, ideértve a szlovén határ, Bajánsenye–Zalalövõ közötti, jelenleg építés alatti szakasz villamosítását is. A villamosítás és az ETCS telepítése ezután kiterjed a szlovén határtól Bobáig. A projekt összesen 101 km hosszúságú vasútvonalra vonatkozik, melybõl egy 57,6 km-es szakaszt fel kell újítani, egy 22 km-es távot pedig át kell építeni új nyomvonalon, és egy teljesen új vasútvonal építése egy további 3,4 km-es szakaszon, Zalaegerszeg, és Boba közelében, mint deltavágányok a vonalkeresztezések elkerülése érdekében. A projekthez tartozik a vasúti hidak rehabilitációja/átépítése. A projekt keretében öt új híd épül, egy a Zalaegerszeg deltavágányon a Zala folyón keresztül, három a Boba deltavágányon, egy pedig a Zalaegerszeget elkerülõ vonalszakaszon. A projekt befejezi a Magyarországot Szlovéniával összekötõ közvetlen vasútvonal kiépítésének folyamatát, melyet részben Phare támogatással finanszíroztak. A projekt öt földrajzi szakaszra és hat csoportra oszlik, az alábbiakban részletezett módon. I. Új deltavágány építése Zalaegerszegnél II. Új nyomvonal építése Zalalövõ és Zalaegerszeg között III. A Zalaegerszeg–Boba közötti vasúti szakasz átépítése és felújítása IV. Új deltavágány építése Bobánál V. A Hodos–szlovén határ–Bajánsenye–Zalalövõ–Zalaegerszeg–Boba szakasz villamosítása VI. ETCS telepítése az államhatár–Bajánsenye–Zalalövõ–Zalaegerszeg-Boba vonalon. I. Új deltavágány építése Zalaegerszegnél

Source: https://magyarkozlony.hu/hivatalos-lapok/1fe4171c4b50fe7bcfdf849b444c868074e6d643/dokumentumok/dca8172dfebc1bec0a5ea8bddc7b7dc1cdd0a24b/letoltes